Diari Oficial de la Generalitat Valenciana


Sumari del DOGV 6959, del 06-02-2013 (2013/1219)

RESOLUCIÓ de 31 de gener 2013, del director de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic, altres ajudes directes a l'agricultura i la ramaderia i ajudes agroambientals per a l'any 2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6959

Data del DOGV
:   06-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/1219


Data del document
:   31-01-2013

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 31 de gener 2013, del director de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic, altres ajudes directes a l'agricultura i la ramaderia i ajudes agroambientals per a l'any 2013. [2013/1219]  
De conformitat amb el que disposen l'article 47.3 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana, i l'article 77.4.3, últim punt, de la Llei 14/2005, de 23 de desembre, i en atenció a la competència establida en l'article 13.1.h del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet la present resolució:   
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a estes ajudes no s'aplica l'article 107.1 del Tractat de Funcionament de la UE, atés que els fons destinats a finançar les actuacions previstes tenen un origen comunitari, en el marc de les previsions del Reglament (CE) número 1290/2005 i de les previsions contingudes en l'article 139 del Reglament (CE) número 73/2009 del Consell, de 19 de gener i en l'article 88 del Reglament (CE) número 1698/2005, del Consell, de 20 de setembre de 2005.  
  
  
Apartat 1. Disposicions que establixen les bases reguladores de les ajudes convocades   
A estes ajudes els resulta aplicable el que preveu l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana, durant el període 2012-2013 (DOCV 6745, 30.03.2012). Així mateix, tal com establix l'article 2 de l'orde, s'aplica la norma de referència allí arreplegada com qualsevol altra que s'aplique.  
  
Apartat 2. Crèdits pressupostaris a què s'imputa la subvenció  
El pagament de les ajudes previstes en l'apartat 1r, de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, s'efectuarà amb càrrec a les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA), que corresponen a l'aplicació a la Comunitat Valenciana de la Política Agrícola Comunitària.  
  
La Comunitat Valenciana concedirà, pel que fa a l'ajuda nacional de fruits de corfa, una ajuda per superfície la quantia màxima de la qual és de 60,37 €/ha i any, el finançament de la qual queda condicionada a l'existència de crèdit adequat i suficient en el moment de la resolució de concessió, tot això de conformitat amb el que disposa l'article 22 del Reial Decret 202/2012, de 23 de gener.  
El pagament de les ajudes agroambientals previstes en l'apartat 2 de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, s'efectuarà amb càrrec a les línies pressupostàries corresponents al capítol IV de l'Agència Valenciana de Foment i Garantia Agrària, línia SE832000 (fons FEADER), que corresponen a l'aplicació a la Comunitat Valenciana de la Política Agrícola Comunitària.   
Els límits pressupostaris de les ajudes previstes en l'apartat 1 de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, seran els que establisquen el FEGA, com a organisme coordinador dels organismes pagadors, per a la campanya 2012.  
Els límits pressupostaris de les ajudes agroambientals previstes en l'apartat 2 de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, per a l'any 2013, són els següents:  
Ajudes agroambientals 38.981.628 €  
Este import queda condicionat a l'aprovació per la comissió d'una modificació del PDR que propose el traspàs de fons des d'altres mesures a la mesura 214 (Agroambientals).  
Les ajudes agroambientals, emmarcades en la mesura 214 del PDR-CV 2007-2013 estan cofinançades pel FEADER, el Ministeri d'Agricultura, Alimentació i Medi Ambient i la Generalitat, en els percentatges que es determinen en el Pla Financer del Programa de Desenrotllament Rural de la Comunitat Valenciana 2007-2013 vigent.  
  
Apartat 3. Relació de les ajudes concretes vinculades a la sol·licitud única convocades per mitjà d'esta resolució i remissió a la normativa estatal que conté els requisits concrets a complir en cada règim.  
  
Per mitjà d'esta resolució es convoquen ajudes següents:  
1. Pagament únic per als titulars de drets següents, segons el que establix l'article 3, apartat 1 del Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en el règim a partir de l'any 2010, amb els requisits i condicions previstos en el títol II, del Reial Decret 202/2012, de 23 de gener, sobre l'aplicació a partir de l'any 2012 dels pagaments directes a l'agricultura i a la ramaderia.  
  
a) Aquells que siguen titulars de drets de pagament únic per raó de les assignacions realitzades en els anys 2006 a 2012, o per tractar-se de receptors de drets transferits per cessió.  
b) Segons el Reglament (CE) núm. 73/2009, de 19 de gener de 2009, aquells que obtinguen drets de pagament únic:  
- De la reserva nacional regulada per mitjà de l'article 41 de l'esmentat reglament.  
-Per mitjà de cessions, regulades en l'article 43 de l'esmentat reglament.  
2. Els següents règims específics d'ajudes per superfície:  
a) Ajuda específica al cultiu del cotó, prevista en la secció 1a del títol III del Reial Decret 202/2012, de 23 de gener, i per les normes de desplegament posteriors que sobre esta ajuda puga dictar l'Estat en exercici de la seua competència.  
b) Ajuda als productors de remolatxa sucrera, prevista en la secció 2a del títol III del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
c) Ajuda nacional als fruits de corfa amb les condicions i requisits previstos en la secció 3a del títol III del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.   
  
3. Els següents règims d'ajuda per bestiar boví:  
a) Prima per vaca alletant, amb les condicions i requisits previstos en l'article 26 del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
b) Prima complementària per vaca alletant prevista en l'article 27 del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
4. Les següents ajudes específiques per aplicació de l'article 68 del Reglament (CE) número 73/2009, del Consell, de 19 de gener:  
a) Programa Nacional per al Foment de Rotacions de Cultiu en Terres de Secà, amb els requisits i imports previstos en la secció 1a del títol V, capítol I, del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
b) Programa Nacional per al foment de la Qualitat dels Llegums amb els requisits i imports previstos en la secció 2a del títol V, capítol I del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
c) Programa Nacional per al Foment d'Activitats Agrícoles Específiques que reporten majors beneficis agroambientals en determinades espècies del sector dels fruits de corfa, amb els requisits i imports previstos en la secció 3a del títol V, capítol I del Reial Decret 202/2012, de 23 de gener i per les normes de desplegament posterior que sobre esta ajuda puga dictar l'Estat en exercici de la seua competència.  
  
d) Programa per al Foment de la Qualitat del Tabac amb els requisits i imports previstos en la secció 4a del títol V, capítol I del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
e) Programa Nacional per al Foment de la qualitat del cotó, amb els requisits i imports previstos en la secció 5a del títol V, Capítol I del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
f) Programa Nacional per al foment de la qualitat de la remolatxa sucrera, amb els requisits i imports previstos en la secció 6a del títol V, capítol I del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
g) Ajuda per a la millora de la qualitat de la carn de boví amb els requisits i imports previstos en la secció 1a del títol V, capítol II del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
h) Ajudes per a compensar desavantatges específics que afecten els agricultors que mantenen vaques alletants, amb els requisits i imports previstos en la secció 2a del títol V, capítol II del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.   
i) Ajudes per a la millora de la qualitat de les produccions d'oví i caprí previstes en la secció 3a del títol V, capítol II del Reial Decret 202/2012, de 23 de gener i per les normes de desplegament posterior que sobre esta ajuda puga dictar l'Estat en exercici de la seua competència.  
j) Ajudes per a compensar els desavantatges específics que afecten els agricultors del sector oví, previstos en la secció 4a del títol V, capítol II del Reial Decret 202/2012, de 23 de gener i per les normes de desplegament posterior que sobre esta ajuda puga dictar l'Estat en exercici de la seua competència.  
k) Ajuda per a compensar els desavantatges específics que afecten els agricultors del sector caprí, previst en la secció 5a del títol V, capítol II del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
l) Ajuda per a compensar desavantatges específics que afecten els agricultors del sector boví de llet, previstos en la secció 6a del títol V, capítol II del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
m) Ajuda per a la millora de la qualitat de la llet i els productes lactis de vaca previstos en la secció 7a del títol V, capítol II del Reial Decret 202/2012, de 23 de gener, i per les normes de desplegament posterior que sobre esta ajuda puga dictar l'Estat en exercici de la seua competència.  
5. Es procedix a la convocatòria relativa a les sol·licituds de pagament anual per a ajudes agroambientals que van iniciar el seu període de programació en els anys 2009 i següents, en el marc del que preveuen els articles 36.a.iv i 39, corresponents a l'eix 2 del Reglament (CE) número 1698/2005 del Consell relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER), i a la mesura 214 del Programa de Desenrotllament Rural de la Comunitat Valenciana 2007-2013:  
a) Agricultura ecològica  
b) Cultiu sostenible de l'arròs en aiguamolls  
c) Producció integrada en vinya  
d) Producció integrada en cítrics  
e) Lluita contra l'erosió en cultius llenyosos en terrasses o bancals  
f) Manteniment de races en perill d'extinció: raça ovina guirra.  
  
Per un altre costat i de conformitat amb la disposició transitòria segona de l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la PAC en la Comunitat Valenciana durant el període 2012-2013, es procedix a convocar la pròrroga per a l'anualitat 2013 dels compromisos agroambientals iniciats en l'anualitat 2008, de conformitat amb el que disposen els article 15 i 39 del Reglament (CE) núm. 1698/2005 i segons s'arreplega textualment en l'article 27.12 del Reglament (CE) número 1974/2006 (redacció donada pel Reglament d'execució (UE) número 679/2011): «L'adaptació també pot consistir en la pròrroga del període d'execució del compromís. La pròrroga no podrà sobrepassar el període a què es referisca la sol·licitud de pagaments de 2013.» Per a estos supòsits, i excepte casos de força major, no seran admissibles els canvis de titularitat relatius a expedients de l'anualitat 2013, derivats de compromisos contrets en el període 2008.  
  
La validesa de la pròrroga queda condicionada a l'aprovació per la comissió d'una modificació del Programa de Desenrotllament Rural que propose la inclusió de l'esmentat paràgraf de l'article 27.12 del Reglament (CE) 1974/2006 en el text del Programa de Desenrotllament Rural de la Comunitat Valenciana 2007-2013 (PDR-CV).  
En atenció del que disposa l'article 27.12 del Reglament (CE) núm. 1974/2006 i segons el qual els estats membres podran autoritzar l'adaptació dels compromisos agroambientals, d'acord amb la clàusula establida en el Programa de Desenrotllament Rural de la Comunitat Valenciana 2007-2013 (PDR-CV), i a fi de fer-ne possible l'adaptació, es posa de manifest que arribat el moment en què el seu compromís es veja modificat, se li notificarà la corresponent resolució de modificació de concessió, perquè puga adaptar-s'hi, i poder assumir en el termini de quinze dies els nous compromisos, o, si és el cas, donar-lo per finalitzat sense que s'exigisca cap reemborsament pel període de compromisos efectius.  
Els requisits genèrics i específics de les ajudes agroambientals estan previstos en el Programa de Desenrotllament Rural de la Comunitat Valenciana 2007-2013, aprovat segons el que establix l'article 18 del Reglament (CE) número 1698/2005, del Consell, de 20 de setembre de 2005, per Decisió de la Comissió de 16 de juliol de 2008, els compromisos del qual es troben arreplegats en l'Orde 4/2012 de 20 de març, de la consellera d'Agricultura, Pesca, Alimentació i Aigua.  
  
Apartat 4. Termini de presentació de la sol·licitud única  
Tal com prescriu l'article 84 del Reial Decret 202/2012, de 23 de gener, la sol·licitud única s'efectuarà amb el contingut mínim previst en l'annex I del mateix reial decret, que figura en els impresos que es facilitaran en les oficines de la Conselleria de Presidència i Agricultura, Pesca, Alimentació i Aigua i en les entitats col·laboradores.  
1. Tal com preveu l'article 87 del Reial Decret 202/2012, de 23 de gener, la sol·licitud única haurà de presentar-se en el període comprés entre el dia 1 de febrer i 30 d'abril, en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El període de comunicació de les cessions de drets regulades en l'article 29.2 del Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en el mateix a partir de l'any 2010, podran practicar-se entre l'1 de novembre i fins a sis setmanes abans de la finalització del termini de presentació de la sol·licitud única de l'any següent.  
No obstant això, quan el canvi de titularitat siga per motiu d'herències, jubilacions en què el cessionari dels drets siga un familiar de primer grau del cedent, programes aprovats de cessament anticipat, incapacitat laboral permanent, fusions o escissions i canvis de personalitat jurídica, així com les modificacions dels arrendaments deguts a canvis de titularitat, es notificaran a les autoritats competents, abans de la data límit del termini de presentació de la sol·licitud única.  
  
  
Apartat 5. Documentació de caràcter general que preceptivament ha de presentar-se amb la sol·licitud única  
1. Model de sol·licitud que contindrà necessàriament la informació mínima prevista en l'annex I del Reial Decret 202/2012.  
2. Croquis de les parcel·les agrícoles quan el productor no declare la totalitat d'un recinte SIGPAC, excepte en el cas de superfícies farratgeres i pastos permanents d'ús comú.  
3. Quan s'actue a través de representant, es presentarà el document acreditatiu de l'existència de la representació firmat pel sol·licitant i el seu representant. En el supòsit de persones jurídiques es presentarà l'escriptura de nomenament de l'apoderat o representant en què conste l'extensió del poder o, si és el cas, document equivalent.  
  
4. Document de comunitats de béns, en què conste necessàriament el contingut previst en l'article 3 de l'Orde 4/2012, de 20 de març, de la conselleria d'Agricultura, Pesca, Alimentació i Aigua.  
  
5. Declaració responsable del sol·licitant de no estar incurs en cap de les altres prohibicions establides en l'article 13 de la Llei 38/2003, General de Subvencions.  
6. Document de manteniment de tercers de l'organisme pagador, Agència Valenciana de Foment i Garantia Agrària, només en els casos en què no figuren donats d'alta en el Registre de Tercers de l'Agència (GTA) o bé que s'haja produït un canvi de compte bancari.  
  
7. En cas de persones jurídiques, estatuts o escriptura de constitució de l'entitat titular de l'explotació.   
  
Apartat 6. Documentació de caràcter específic que addicionalment ha de presentar-se amb la sol·licitud única segons el tipus concret d'ajuda sol·licitada  
1. Ajudes de fruits de corfa  
a) Un certificat de l'organització de productors acreditatiu que el soci que sol·licita l'ajuda està integrat en l'organització, per a justificar el requisit establit en l'article 21 del Reial Decret 202/2012.  
  
b) El compromís de l'agricultor de realitzar, si és el cas, l'entrega de la collita a l'organització de productors mencionada.  
En el cas del Programa nacional per al foment d'activitats agrícoles específiques que reporten majors beneficis agroambientals en determinades espècies del sector dels fruits de corfa, a més dels documents exigits en el punt anterior, s'ha d'aportar:  
c) Document que acredite la cessió dels residus vegetals obtinguts de la poda que s'utilitzen per a biomassa.  
d) Document que acredite l'autoconsum per part del propietari de residus vegetals obtinguts de la poda amb indicació de la instal·lació utilitzada. Només es permetrà este tipus de tractament per als residus vegetals de la poda obtinguts en una superfície màxima de 2 ha.  
e) O si és el cas, declaració responsable que els aprofitarà el propietari triturant-los i escampant-los sobre el sòl de la parcel·la.  
  
2. Ajuda específica al cultiu del cotó  
En el cas de l'ajuda específica al cultiu del cotó, ha d'indicar, si és el cas, l'organització interprofessional autoritzada a què pertany.  
  
3. Programa per al foment de la qualitat del tabac  
En el cas de l'ajuda prevista en el Programa per al Foment de la Qualitat del Tabac, s'ha d'indicar la referència al número de registre dels contractes. Si l'agricultor ha contractat de forma individual, ha d'indicar l'empresa o empreses de primera transformació amb què haja contractat la collita. Si l'agricultor ha contractat a través d'una agrupació de productors reconeguda de la qual és soci, basta indicar en la sol·licitud la referència a eixa agrupació.  
4. Règims d'ajuda per ramat  
a) Llibre de registre actualitzat  
Per a la prima per vaca alletant, s'ha d'adjuntar una fotocòpia del full en què figuren les dades identificatives de l'explotació i del propietari i dels fulls en què figuren les anotacions corresponents a les vaques i jònecs pels quals sol·licita ajudes.  
Per a les ajudes per a compensar els desavantatges específics que afecten els agricultors del sector oví i caprí, s'ha d'adjuntar una fotocòpia del full en què figuren les dades identificatives de l'explotació i del propietari i dels fulls en què figure el balanç de reproductores de l'explotació a 1 de gener de l'any de presentació de la sol·licitud.  
No obstant això, no cal aportar el llibre de registre quan totes les unitats de producció ramaderes del titular estiguen radicades a la Comunitat Valenciana.  
b) En el cas de l'ajuda per a compensar desavantatges específics que afecten els agricultors que mantenen vaques alletants, per a acreditar la condició de professional de l'agricultura s'ha d'adjuntar la documentació establida en l'annex I del Reial Decret 202/2012.  
  
c) En el cas de l'ajuda per a compensar desavantatges específics que afecten els agricultors del sector boví de llet, el productor que sol·licite l'ajuda complementària per a les explotacions que disposen de base territorial per a l'alimentació del bestiar productor de llet, i justifiquen la dita base territorial basant-se en pastos comunals, han d'aportar un justificant documental de la disponibilitat dels dits recursos per al seu ramat.   
  
Apartat 7. Data límit per a efectuar al·legacions al SIGPAC   
Tal com preveu l'article 21 de l'Orde 4/2012, de 20 de març, de la consellera d'Agricultura, Pesca, Alimentació i Aigua, per mitjà de la present resolució es fixa una data límit per a poder efectuar sol·licituds de modificació a les dades que es troben en el SIGPAC: serà com a molt tard abans que finalitze el termini de presentació de la sol·licitud única.  
Les al·legacions a SIGPAC, perquè generen efectes en la campanya que es tracte, s'han de fer en la forma prevista en l'article 21 de l'Orde 4/2012, de 20 de març, de la consellera d'Agricultura, Pesca, Alimentació i Aigua.  
  
Apartat 8. Indicació dels òrgans competents per a la instrucció i resolució del procediment  
Tenint en compte el que preveu l'article 29 de l'Orde 4/2012, de 20 de març, de la consellera d'Agricultura, Pesca, Alimentació i Aigua, i més concretament, de conformitat amb els següents acords de delegació, correspon la competència per a resoldre els expedients d'ajudes al director general de Producció Agrària i Ramaderia:  
- Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua (DOCV 6629, de 13 d'octubre de 2011).  
- Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació (DOCV 6809, de 3.07.2012).  
  
Apartat 9. Publicació d'informació sobre els beneficiaris  
S'informa els beneficiaris que, de conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els mencionats reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades.  
L'acceptació de la subvenció suposa, per a cada un dels beneficiaris l'acceptació i autorització expressa a l'AVFGA per a l'arreplega, incorporació als respectius fitxers i el tractament de mencionades dades personals, així com per a la conservació durant els terminis previstos en les disposicions aplicables.  
  
Apartat 10. Compatibilitat dels règims d'ajuda  
1. El beneficiari ha de comunicar a l'òrgan concedent, bé en la seua sol·licitud d'ajuda, o en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
2. Cada una de les mesures agroambientals serà incompatible amb altres mesures que perseguisquen els mateixos objectius i actuacions.   
Totes les ajudes agroambientals i pagaments directes són incompatibles amb les ajudes a la jubilació anticipada de l'activitat agrària.   
Les actuacions objecte de les ajudes agroambientals són incompatibles amb altres règims d'ajuda que tinguen el mateix fi.  
En especiali com disposa l'article 45 del Reial Decret 202/2012, de 23 de gener, per a les plantacions que s'estiguen beneficiant d'ajudes a través de mesures dels PDR que incloguen les activitats de l'article 42 del mateix reial decret, no podran ser objecte d'ajuda per la mateixa activitat del programa nacional per al foment d'activitats agrícoles específiques que reporten majors beneficis agroambientals en el sector dels fruits de corfa.  
Les ampliacions de superfícies en compromisos vigents d'ajudes agroambientals, no podran tindre com a objecte superfícies que es troben prèviament incloses en un pla de reconversió o reestructuració de cultius.  
3. Les ajudes mencionades en el punt 2 d'este apartat, tal com establix l'article 5.6 del Reglament (CE) número 1698/2005, són incompatibles amb les ajudes prestades en el marc de les organitzacions comunes de mercat, excepte en els casos que s'establisquen de conformitat amb el procediment mencionat en l'article 90, apartat 2, de l'esmentat reglament.  
Així mateix, els gastos cofinançats pel FEADER no seran cofinançats per mitjà de la contribució dels Fons Estructurals, del Fons de Cohesió o de qualsevol altre instrument financer comunitari.  
  
Podran cofinançar-se únicament amb càrrec a un sol eix del programa de desenrotllament rural. Quan una operació corresponga a mesures de més d'un eix, el gasto s'assignarà a l'eix dominant.  
  
Apartat 11. Règim de recursos contra la present resolució de convocatòria  
Basant-se en el que disposa l'article 59.6.b de la Llei 30/1992, de Règim Jurídic de les Administracions Públiques i de Procediment Administratiu Comú, es publica la present resolució i tenint en compte el que disposa l'article 60.2 de la dita llei, s'especifica que en contra s'hi pot interposar, basant-se en el que disposen els articles 116.1 i 109.d de la mencionada llei, un recurs de reposició, davant del director de l'Agència Valenciana de Foment i Garantia Agrària, segons el que establix l'article 22.2 del Decret 123/2006, de 8 de setembre, pel qual s'aprova l'estatut de la dita agència, tal com queda redactat després de la modificació feta pel Decret 34/2010 de 12 de febrer. El recurs es podrà interposar en el termini d'un mes, en aplicació de l'article 117.1 de la Llei 30/1992, de Règim Jurídic de les Administracions Públiques i de Procediment Administratiu Comú, comptador des de l'endemà del dia de publicació de la present resolució en virtut de l'article 48.2 d'esta última llei.  
  
  
  
València, 31 de gener de 2013.- El director de l'Agència Valenciana de Foment i Garantia Agrària: Joaquín Vañó Gironés.